Алматыда бір мектеп қызылшаға байланысты қашықтан оқуға көшті
DATE: 14:37, 04 Қазан 2023 | GMT +5
TITLE: Алматыда бір мектеп қызылшаға байланысты қашықтан оқуға көшті
URL: https://kaz.inform.kz/news/almatida-br-mektep-kizilshaga-baylanisti-kashiktan-okuga-kosht-ebb5f3/
META: DATE: 14:37, 04 Қазан 2023 | GMT +5
TOTAL WORDS: 124
AUTHOR(S):
TEXT: Алматы қалалық білім басқармасының мәліметінше, 20 қыркүйек күні Медеу ауданы, санитарлық-эпидемиологиялық бөлімінің мамандары «Қызылша» инфекциясын жұқтыру фактілерінің анықталуына байланысты бастауыш сынып оқушыларын инкубациялық кезеңнің соңына дейін, яғни, 2023 жылдың 16 қазанына дейін қашықтан оқуға көшіру ұсынылды. «№172 мектеп директоры ұсыныстарды ескеріп, инфекцияның одан әрі таралуына жол бермеу үшін барлық бастауыш сынып оқушыларын инкубациялық кезеңнің соңына дейін онлайн оқытуға көшіру туралы шешім қабылдады. Мұғалімдер мен атааналар арасында түсіндіру жұмыстары жүргізілді. Балалар қажетті компьютерлік техникамен және интернет ресурстарымен қамтамасыз етілді», - деп хабарлады басқармадан. Қалалық әкімдік өкілдері, мегаполистегі қалған барлық мектепте эпидемиологиялық жағдай тұрақты және эпидемиологтардың бақылауында екенін атап өтті. Алматы қалалық санитарлық-эпидемиологиялық бақылау департаментінің мәліметі бойынша, балалар арасында ауруға шалдығу көрсеткіші негізінен екпе алмағандар арасында тіркеледі. Профилактикалық және эпидемияға қарсы іс-шараларды санитарлық-эпидемиологиялық қызмет мамандары жүргізеді
